**LG LANSERER SMARTE HVITEVARER MED CHAT-FUNKSJON**

*LGs nytenkende HomeChat-tjeneste lar deg kommunisere med, og styre selskapets smarte premiumhvitevarer på en enkel og personlig måte – til og med når du ikke er hjemme.*

**Oslo, 8. mai 2014 –** LG Electronics lanserer en helt ny serie av smarte premium-hvitevarer med den revolusjonerende HomeChat-funksjonen på det sørkoreanske markedet. HomeChat bygger på Natural Language Processing, samt den populære chat-appen LINE, som har over 300 millioner brukere, og som i kombinasjon gjør det mulig for brukerne å både kommunisere med, overvåke og styre LGs nye og smarte hvitevarer. Den nye serien smarte hvitevarer inkluderer et kjøleskap med integrert kamera, en vaskemaskin som kan startes og programmeres via HomeChat, samt en Lightwave-ovn med støtte for både NFC og WiFi for enkel styring.

LG HomeChat med LINE gjør det mulig å endre innstillinger for de smarte hvitevarene - også når du ikke er hjemme. Det intuitive grensesnittet i HomeChat gjør at kommunikasjonen med LGs smarte kjøleskap, vaskemaskin og ovn blir som å chatte med en virkelig person. For å gjøre appen ekstra enkel å bruke, har LG lagt inn en hurtigtast som er forhåndsprogrammert med hvitevarenes vanligste funksjoner. HomeChat har tre ulike moduser avhengig av hvor du befinner deg og hvor lenge du skal være borte; *Vacation*, *Away* eller *Return Home*.

– Våre nye og smarte hvitevarer lanseres først i Sør-Korea, for så å bli lansert i andre utvalgte markeder i løpet av året. LGs nye og smarte hvitevarer og HomeChat viser virkelig hvor mye enklere vår hverdag kan bli med innovativ teknologi, sier Sebastian Bengtsson, nordisk produktspesialist for Home Appliances hos LG Electronics.

**LGs smarte kjøleskap viser hva du må handle inn**

LGs mest avanserte og smarte kjøleskap bygger på en rekke nye og innovative funksjoner, som den nye Smart View-funksjonen. Med hjelp av bransjens første kamera plassert på toppen av kjøleskapets hovedrom, kan du se skapets innhold på smarttelefonen din eller nettbrett når du vil. Vidvinkelkameraet viser ikke bare hva som finnes i de øverste hyllene, men også hva som befinner seg på de nederste hyllene. Det integrerte kameraet registrerer når kjøleskapet åpnes og stenges, og sparer bilder av innholdet fra når skapet sist ble åpnet. Dermed kan du til enhver tid se et oppdatert bilde av hva som befinner seg i kjøleskapet, og hva du behøver å handle inn neste gang du skal i matbutikken.

Du kan i tillegg holde kontroll på varenes holdbarhet med LGs Smart Manager, uten å måtte åpne kjøleskapsdøren.

**LGs smarte vaskemaskin kan fjernstyres**

Med HomeChat kan du fjernstyre og overvåke LGs smarte vaskemaskin, uansett hvor du befinner deg. Vaskemaskinen kan for eksempel startes med en tekstmelding via appen, så vasken er klar når du kommer hjem. Det er også mulig å sende en melding for å finne ut hvor langt i vaskeprosessen maskinen har kommet. Modellen har i tillegg en smart berøringsskjerm som gjør det enkelt å velge vaskeprogram eller laste ned passende programmer via WiFi.

**LGs smarte Lightwave-ovn gir tips på oppskrifter**

LGs smarte ovn og HomeChat gjør det enklere enn noensinne å lage mat. Appen gjør det mulig å få anbefalinger på hvordan spesifikke matretter bør tilberedes. I likhet med den smarte vaskemaskinen kan applikasjonen startes når du ikke er hjemme, og det innebygde oppskriftsbiblioteket kan til og med sende en melding til din smarttelefon når nye oppskrifter blir lagt til.

**Pris og tilgjengelighet**

Den nye serien med smarte HomeChat-kompatible hvitevarer lanseres først i Sør-Korea, og deretter i andre markeder inkludert USA i løpet av 2014.

**Høyoppløselige bilder**

For høyoppløselige bilder og produktfilm, gå til [LGs bildearkiv](http://www.lgmediabank.com/no) og skriv ”HomeChat” i søkeruten til venstre.

# # #

**Om LG Electronics**

LG Electronics, Inc. (KSE: 066570.KS) er en av verdens største leverandører og en innovatør innenfor hjemmeelektronikk, hvitevarer og mobil kommunikasjon med over 87 000 ansatte fordelt på 113 kontor verden rundt. LG oppnådde en global omsetningen på USD 53,10 milliarder for 2013. LG består av fem forretningsområder - Home Entertainment, Mobile Communications, Home Appliance, Air Conditioning & Energy Solution og Vehicle Components – og er en av verdens største produsenter av flat-tv, audio- og videoprodukter, mobiltelefoner, klimaanlegg, vaskemaskiner og kjøleskap. Siden oktober 1999 har LG Electronics også vært representert i Norden. Den nordiske omsetningen hadde en oppgang i 2013 til nær 2 milliarder NOK. For mer informasjon besøk [www.lg.com](http://www.lg.com).

 **Om LG Electronics Home Appliance**LG Electronics Home Appliance Company er en innovatør i hvitevarebransjen. Selskapets ambisjon er å tilby sunnere og grønnere produkter med perfekt balanse mellom smart teknologi og trendsettende design. Formålet er å skape helhetsløsninger som forbedrer og forenkler hverdagen. LGs produkter er designet for å passe til mennesker verden over og omfatter kjøleskap, vaskemaskiner, oppvaskmaskiner, kjøkkenprodukter, støvsugere og innbyggingsprodukter. LGs innovative teknologier og praktiske finesser finnes f.eks. i verdens første smarte kjøleskap, dampvaskemaskin og en kombinert stekeovn og mikrobølgeovn. LGs teknologi skaper nye trender i hvitevarebransjen og plasserer LG som en ledende aktør i hvitevarebransjen.

 *For mer informasjon, vennligst kontakt:*

Hanna Glaas

PR Manager
LG Electronics Nordic AB
Box 83, 164 94 Kista
Mobil: +46 (0)73-316 17 69
E-post: hanna.glaas@lge.com

Sebastian Bengtsson

Produktspesialist Home Appliances

LG Electronics Nordic AB
Box 83, 164 94 Kista
Mobil: +46 (0)73 523 40 19
E-post: sebastian.bengtsson@lge.com